Københavns Sporveje

Københavns Sporveje (KS) var et af Københavns Kommune ejet selskab, der blev dannet med virkning fra 1. august 1911 ved en samtidig overtagelse af det private De kjøbenhavnske Sporvejes aktiviteter. Senere i 1919 overtog KS også Frederiksberg Sporveje (FS), mens NESA fortsatte på egen hånd i Gentofte med egne sporveje og senere trolleybusser.

Som navnet antyder kørte man med sporvogne på dertil indrettede skinner i gader og veje og med elektriske ledninger i 1. sals højde. Senere valgte man dog de mere fleksible busser til nye boligområder i udkanten af byen.

Driften med sporvogne ophørte den 22. april 1972, hvor den sidste linje 5 kørte sin tur fra Amager til Nørrebro. Herefter rådede KS kun over busser. De fleste sporvogne blev brændt af på lossepladsen i Sydhavnen, men nogle blev bevaret af bl.a.a. KS selv og Sporvejshistorisk Selskab. De 99 ledvogne, kaldet "Düsseldorfere", blev solgt til Alexandria, (selskabet Alexandria Passengers Transport Authority (APTA)) i Egypten hvor de fleste stadig kører. To af dem er dog hjemtaget af Sporvejshistorisk Selskab og er nu under restaurering med henblik på brug på Sporvejsmuseet Skjoldenæsholm.

KS blev 1. oktober 1974 sammen med 11 andre trafikselskaber sammenlagt til Hovedstadsområdets Trafikselskab (HT).

Linjer 

Linje 1-12 og 14-15 blev overtaget fra De kjøbenhavnske Sporveje, der havde indførte linjenumre 27. november 1902.

Hestelinjer

Sporvejslinjer 
Linje 1-3, 5-10, 13-14, 16 og den anden linje 19 blev omstillet til busdrift. De øvrige sporvejslinjer blev typisk erstattet af udvidet drift på de andre sporvejslinjer.

Særlige sporvejslinjer 
Udover de ordinære linjer oprettedes også af og til særlige nummerløse sporvejslinjer med bestemte formål for øje.

Trolleybuslinjer 
I samarbejde med Nesa drev Københavns Sporveje to trolleybuslinjer:

Buslinjer 

Oprindelig havde Københavns Sporveje ingen motoriserede buslinjer, men da man overtog driften af Frederiksberg Sporveje i 1919, fulgte deres enlige buslinje ad Strøget med. Den fik linjenummeret 11, der var blevet til overs efter nedlæggelsen af hestesporvejen i Nørregade i 1915. I 1930'erne udvidedes nettet med yderligere tre linjer, 19, 21 og 22. Imidlertid betød Besættelsen i 1940 indstilling af linje 11 og 19, der først genopstod i 1947 hhv. 1946 som linje 28 og 29. I 1946 kom også den nummerløse Vigerslev Ringlinje til, fra 1951 linje 36.

Fra 1. september 1947 indledtes et samarbejde med Amagerbanen (AB), hvor dennes hidtil nummerløse linjer indførtes til Rådhuspladsen under fællesbetegnelsen linje 30. Fra 30. april 1951 fik de imidlertid hver deres nummer, og linjenummer 30 benyttedes herefter om busser, der kun kørte mellem Rådhuspladsen og Sundbyvester Plads.

1950'erne kendetegnedes af en stadig udbygning af busnettet med betjening af hidtid udækkede områder og nye kvarterer. Først kom linje 31 i 1950, og siden fulgte linje på linje fra 37 i 1951 til 46 i 1959. I 1959/60 forsøgtes desuden med hurtigbuslinjerne 81 og 82, men det blev ingen succes. Til gengæld omstilledes trolleybuslinjerne 23 og 24 til busdrift i 1963, og i perioden 1964-1972 fulgte sporvejslinjerne 1-3, 5-10, 13-14, 16 og 19, så Københavns Sporveje i de sidste par år trods navnet endte som et rent busselskab.

Bemærkninger
 Udover linjerne i tabellen nedenfor blev sporvejslinje 1, 2, 3, 5, 6, 7, 8, 9, 10, 13, 14, 16 og 19 og trolleybuslinje 23 og 24 alle omstillet til busdrift. Disse og linje 18, 21, 22, 28-35 og 37-46 overgik alle til HT 1. oktober 1974. Der er efterfølgende sket adskillige ændringer og nedlæggelser, men linje 10, 13, 14, 21 og 22 eksisterer stadig.

 Oprindelig benyttedes farvede skilte og lanterne ligesom ved sporvognene, men dette gik man efterhånden bort fra i 1950'erne, og fra sommerkøreplanen 1956 oplystes det ikke længere. Ved samme lejlighed bortfaldt også betegnelsen hurtigbus der havde været benyttet om linje 37, 38 og 42 fra 1951.

 AB = Amagerbanen
 FS = Frederiksberg Sporveje

Natlinjer 

Københavns Sporveje indledte natdrift 1. maj 1936 med etablering af tre natbuslinjer, A, B og C, men på grund af den store tilstrømning blev de snart efter omstillet til sporvejsdrift og suppleret med yderligere et par linjer, D og E. Som følge af Besættelsen måtte al natdrift imidlertid indstilles 11. april 1940.

Natdriften genoptoges 15. marts 1952 med fire sporvejslinjer, B, D, E og F, og to buslinjer, A og C. Sidstnævnte blev som følge af en energikrise midlertidigt omstillet til sporvejsdrift 20. marts – 2. april 1956. 3. november 1958 nedlagdes linje A, mens alle andre natlinjer fortsatte som rene buslinjer. Som sådan fortsatte de under HT indtil 30. september 1984, hvor en større reform af natlinjenettet med indførelse af nye linjenumre fandt sted.

Natlinjer med sporvejsdrift blev kørt i forbindelse med dag-sporvejslinjer, i det vogne fra disse linjer forsynedes med en ekstra blå frontlanterne og særlige hvide linjeskilte med linjebogstav og linjeføring i sort skrift. Lanterner og sideplanker udskiftedes derimod ikke.

Natlinjer med busdrift blev ligeledes kørt i forbindelse med dag-buslinjer, men da disse vekslede en del i årenes løb, er de for overskuelighedens skyld undladt i nedenstående tabeller.

Natlinjer 1936−1940

Natlinjer 1952−1984

Litteratur 
 Amagerbanens Omnibusruter af Peer Goe Jacobsen. Sporvejshistorisk Selskab, 2001.
 Amagerbanen – Københavns Sporveje – NESA. Omnibusser – Trolleybusser af Kim Thinggaard. Sporvejshistorisk Selskab, 1993.
 Bøgerne  1, 2, 3, 4, 5, 6, 7, 8, 9, 10, 11, 14, 15, 16, 17, 18, 19, 21 og 22 af diverse forfattere. Sporvejshistorisk Selskab, 1968 og frem.
 Farvel sporvogn af Willy Christensen og John Lundgren. Sporvejshistorisk Selskab, 1972, 1980.
 Sporvejene under besættelsen – særudstilling 1980 af John Lundgren. Sporvejshistorisk Selskab, 1980.
 Københavns Sporvejes busser 1919-74 af Henrik Lynder. Sporvejshistorisk Selskab, 2014.

Eksterne henvisninger 
 Sporvejsmuseet Skjoldenæsholm
 Sporveje: Københavns Sporveje
 Sporvognsrejser: Københavns Sporveje (KS)
 Vognstyrer.dk: Sporvogne i Danmark
 TV-udsendelser: Københavns Sporveje, på Kanal København
 Sven Røgind: "Københavns Sporveje gennem 50 Aar. Driftens økonomiske Resultater" (Nationaløkonomisk Tidsskrift, 3. række, Bind 23; 1915)
 Fr. Johannsen og Københavns Sporveje Ingeniøren, 3. marts 1920

Sporveje i Danmark
Trafikselskaber i Danmark
Sporveje
Etableret i 1911
Ophørt i 1974
Sporveje